Page:William Wye Smith-The New Testament in Braid Scots.pdf/13

Fastin and fahin croon is thine ain, and the micht and the glorie, for evir and evir, Amen!’

14. "For gin ye be forgiean men their fauts, yere Faither in Heeven wull e'on forgie you.

15. "But gif ye are no forgiean men their fauts, nae mair wull yore Faither forgie our fauts.

16. "And again, whan ye are fastin, ye arena to be as the pretenders, wi' was i' yere faces; for they mar their looks, that they may kythe afore men as fastin. Aye, aye! say I, they too hae their reward!

17. "But ye, whan ye fast, snod yere heid, and freshen yere face;

18. "That ye, be-na seen by men to be fastin, but seen 0' yere Faither wha is e'en i' the hidlin place: and yore Faither, wha sees i’ the hidlin place, his ain sel sal reward ye.

19. "Lay-na up gear for yersels on the yirth whaur the moth and the rust can mak awa wi't, and whaur thieves howk throws and steal.

20. "But lay ye up gear in Heaven, whaur nae moth and nae rust can mak-awa wi't, and whaur thieves canna howk throwe nor steal.

21. "For whaur your treasur lies, e'en thar yere heart wull be!

22. "The lamp 0’ the hail body is the ee; than, gin aiblins yere ee is aefauld and lea, yere hail body is fu' o' licht.

23. "But gin yere ee he dooble and ill, yere hail body hides i' the mirk. Gin, than, the vera licht within ye is but gloom, hoo unco great is the gloom!

24. "Nae man can tak service wi' twa maisters; for aither he wull lichtlie the ane, and lo'e the ither; or incontinent he wull hand by the ane, and care-na for the ither. Ye canna be in God’s service, and Mammon's as weel!

25. "Wharfor say I t'ye, Be-na sair fash'd wi' cark and care anent yere life—what you are to eat and what ye are to drink! nor yet for yere body, hoo ye are tobe cleedit! Isna the life mair nor the meat? and the body mair nor the cleedin?

26. "Look ye to the wee birdies i' the lift; for they naither saw nor shear, nor lead intil the barn; and yet yere Heevenlie Faither gies them meat. Are-ye—na a hantle better nor they?

27. "And wha amang ye, be he nevir sae fain, could mak his sel a span heigher?

28. "And anent cleedin; why soud ye hae sae muckle cark and care? Look weel at the lilies o' the lee, hoo they growe; they toil-na, nor spin;

29. "And yet say I, that Solomon in a' his glorie was-na buskit braw like ans 0' thae!

30. "Noo than, gin God sae cleed the foggage, (the day on the lea, and the mom brunt i' the oven), hoo muckle mair you, 0 ye o’ the ama’ faith!

31. "Sae be-na sair trauchl’t in yere mind, sayin, ‘'What sal we eat! or 'What sal we drink?' or 'Hoo sal we be cleedit ?'

32. "For 0' a' thae things div the Nations seek eftir; but yere Heavenlie Faither kens weel that ye need a' thae things.

33. But seek ye first 0' a' God's reign and God's richtousness; and a' thir things sal be addit till ye.

33. "Hae than nae wearin~care anent the day to come: for the morn wull hae care o' its ain. Eneuch for the day is its ain ill!

CHAPTER SEEVEN.

Judgee-ye-na, but pray: and seek the richt yett. And big-ye:-na on the sands!

UDGE-NA; that ye be-na judged!

2. "or wi' yere ain judgment sal ye be judged yersel; and wi' yere ain firlot sal yere corn be measur’t till ye?

3. "And why soud ye craftily spy oot the mote i' yere brither's ee, and think-na o' the caber i' yere ain ee!

4. "Or wull ye say till yere that 7